Peltodytes

Peltodytes er en slekt av små, vannlevende biller som gjør lite av seg. De svømmer rundt mellom vannplantene, men er relativt dårlige svømmere sammenlignet med familier som vannkalver og virvlere. De voksne billene er temmelig altetende mens larvene lever av alger.

Utseende 
Små, brede og høyt hvelvede, gulbrune biller. Fasettøynene er utstående, antennene 11-leddete, korte og trådformede. Dekkvingene har kraftige punktrader. Beina er ganske korte, mellom- og bakleggene er ikke avflatet som hos andre vannlevende biller, men er utstyrt med hårfrynser som er til hjelp ved svømmingen. Bakhoftene er utviklet til et par store plater som er festet til buken. Disse dekker de fremste leddene av bakkroppen og de innerste leddene (hoftering (trochanter) og lår (femur)) av bakbeina. Disse platene avgrenser et kammer som fungerer som lunge og luftlager.

Larvene er lange og tynne, og ganske harde. Hodet er lite med spesielt utformede kjever (mandibler) som de bruker til å suge ut innholdet fra algeceller. Mandiblene har en tydelig sugekanal. De andre munndelene er også tilpasset til å behandle alger. Beina er ganske korte, og det sitter 1-3 par gjeller på hvert kroppssegment.

Levevis 
Vanntråkkerne lever i vegetasjonsrike ferskvann og holder seg mellom vannplantene. De voksne spiser ulike slags organismer som ikke er for raske for dem, for eksempel insekt-egg, fåbørstemark, små krepsdyr, hydroider og alger. De kan minne om små vannkalver men kjennes lett på sin høye kroppsform og "hjelpeløse" svømming.

Utbredelse 
Slekten har en holarktisk utbredelse og forekommer dessuten i Afrika.

Systematisk inndeling 

 Ordenen biller, Coleoptera
 Underordenen Adephaga
 Familien vanntråkkere, Haliplidae
 Slekten Peltodytes Régimbart, 1879
 Peltodytes alluaudi Guignot, 1936
 Peltodytes bradleyi Young, 1961
 Peltodytes caesus (Duftschmid, 1805)
 Peltodytes callosus (LeConte, 1852)
 Peltodytes congoensis Zimmermann, 1924
 Peltodytes coomani Peschet, 1923
 Peltodytes darlingtoni Young, 1961
 Peltodytes dauricus Zimmermann, 1924
 Peltodytes dietrichi Young, 1961
 Peltodytes dispersus Roberts, 1913
 Peltodytes dunavani Young, 1961
 Peltodytes duodecimpunctatus (Say, 1823)
 Peltodytes duopunctatus (Say, 1825)
 Peltodytes edentulus (LeConte, 1863)
 Peltodytes festivus (Wehncke, 1876)
 Peltodytes floridensis Matheson, 1912
 Peltodytes intermedius (Sharp, 1873)
 Peltodytes lengi Roberts, 1913
 Peltodytes litoralis Matheson, 1912
 Peltodytes mexicanus (Wehncke, 1883)
 Peltodytes muticus (LeConte, 1863)
 Peltodytes nodieri Guignot, 1936
 Peltodytes oppositus Roberts, 1913
 Peltodytes ovalis Zimmermann, 1924
 Peltodytes pedunculatus (Blatchley, 1910)
 Peltodytes pekinensis Vondel, 1992
 Peltodytes quadratus Régimbart, 1895
 Peltodytes rotundatus (Aubé, 1836)
 Peltodytes sexmaculatus Roberts, 1913
 Peltodytes shermani Roberts, 1913
 Peltodytes simplex (LeConte, 1852)
 Peltodytes sinensis (Hope, 1845)
 Peltodytes speratus Régimbart, 1906
 Peltodytes sumatrensis Régimbart, 1885
 Peltodytes tamaulipensis Young, 1964
 Peltodytes tortulosus Roberts, 1913

Kilder 
 Beutel, R.G. 1996. Haliplidae i Tree of life. 
 bugguide.net - bildedatabase over nordamerikanske insekter 
 Peltodytes på GBIF

Eksterne lenker 
 

Biller
Biller formelt beskrevet i 1879
Dyr formelt beskrevet av Maurice Auguste Régimbart